De la toamnă, când se schimbă președinții de Consilii Județene, pe drumurile județului Botoșani va curge lapte și miere. Marele "finanțator" de la FC Botoșani vine la șefia județului. Liberalii au dat "lovitura"! Zilele trecute, calmul moldovenesc s-a risipit de peste Botoșani, leagănul unor nume de excepție ale culturii românești. Valeriu Iftime a intrat în PNL cu puțin timp în urmă, a băgat sub birou statutul partidului, care prevede vechime și alte cele pentru o candidatură, după care s-a cocoțat direct pe scaunul de candidat la Consiliul Județean. Omul a făcut ceva bani și din fotbal, pe lângă afacerile sale, iar acum vrea să facă politică. E treba lui ce vrea, dar județul are nevoie de multe investiții pentru a prinde din urmă alte județe.
La Consiliul Județean Botoșani e mai simplu decât la fotbal. Județul Botoșani e lăsat de alții în cădere liberă, așa că Iftime are ocazia de a supraveghea căderea.
Trecând la chestiuni mai serioase, e păcat ca Botoșaniul să tot meargă în virtutea inerției ani și ani la rând. A fost un liberal în fruntea județului și a știut doar să-și facă panouri cu "realizările sale mărețe" care existau dar lipseau cu desăvârșire! A fost apoi luat la puricat de procurori și dat pe tușă. Județul Botoșani are nevoie de multe investiții. Geografic este poartă de intrare pentru România. E cam putredă poarta asta, dar dacă atât au reușit politicienii să facă în câteva decenii asta e! Spuneam permanent, cu argumente, că numai în baza unei strategii clare care să se întindă pe minim opt ani se reușește dezvoltarea unei comunități. La Botoșani s-au schimbat președinții de Consilii Județene din patru în patru ani și rezultatele se văd. Până și marea investiție, unicat în regiune, e un mare fâs. Parcul Cornișa, anunțat cu surle și trâmbițe, promovat peste tot, e departe de a pune Botoșaniul pe harta turismului.
Făcând o paranteză, ar fi bine de spus că AUR a dat startul campaniei electorale la Botoșani, împânzind orașul și județul cu zeci de mii de pliante în care sfătuiește oamenii să voteze candidații alianței pentru că aceștia vor desființa jumătate din primăriile județului din Botoșani. E și asta o abordare, însă cum s-ar dezvolta un sat așezat la 100 de kilometri de centrul comunei? Continuare în ediția print a regionalului Informatorul Moldovei.